NO, moli za nas! 
Srew Marijinu! 


Poseban poziv naše Nebeske Majke otkriven je mistikinji 
Berthe Petit iz Belgije, koja je prešla u nebesku domovinu 
1943. godine. Više je godina ta skromna franjevačka trećo- 
redica, koja je u svijetu vodila život skrivena trpljenja kao 
dobrovoljnu žrtvu za naknadu grijeha, od Gospodina opeto- 
vano primala objave u vezi s njegovom željom da se cijeli 
svijet posveti Prežalosnom i Bezgrešnom Srcu Marijinu. 


»To je posljednja pomoć koju dajem prije kraja vremena: 
utjecanje mojoj Majci pod naslovom koji želim raširit će se 
diljem cijelog svijeta.« 


»Naslov Bezgrešne pripada cijelomu biću moje Majke, a ne 
samo njezinu Srcu. Taj naslov proizlazi iz mojega milosnog 
dara Djevici koja će me roditi. Moja Majka zaslužila je za 
svoje Srce naslov 'Prežalosno' velikodušno sudjelujući u 
svim trpljenjima mojeg Srca i mojeg 
tijela od kolijevke pa do križa. Nema 
niti jedne od tih žalosti koja nije pro- 
bola Srce moje Majke. Živa slika mo- 
jega raspetog tijela, njezino djevičan- 
sko tijelo nosilo je nevidljive znakove 
mojih rana kao što je njezino Srce 
osjećalo žalosti mojega Srca. Nikada 
ništa ne bi moglo zatamnjeti neokalja- 
nost njezina Bezgrešnog Srca. Naslov 
'Prežalosno' dakle pripada Srcu moje 
Majke. I više od ijednoga drugoga, taj 
joj je naslov drag jer izlazi iz jedinstva 
njezina Srca s mojim Srcem u otkup- 
ljenju čovječanstva. Taj je naslov za- 
dobila po svojem potpunom sudjelova- 
nju u mojoj muci i on prethodi milo- 
snom naslovu 'Bezgrešna', koji joj je 
udijelila moja ljubav jedinstvenom 
povlasticom.« 


Isus nam je dao posebnu sliku kao 
pomoć pri posveti koju traži. Duh 
Sveti, prikazan kao Golub sav u svjetlu, 
osvjetljava i zapaljuje cijeli svijet lju- 
bavlju, preko Srdaca Isusa i Marije, 
ranjenih istom ranom. Berthe je čula: 
»Čini da Srce moje Majke - probode- 
no žalostima koje su razdirale i moje 
Srce - bude ljubljeno.« Ova su se Srca »međusobno prožimala«. 
Golub, kao simbol Duha Svetoga lebdio je iznad njih. »Moraš 
misliti i na Srce moje Majke kada misliš na moje. Zivi u tom 
Srcu kao što bi živjela u mojem. Predaj se tomu Srcu da bi 
se predala mojemu. Moraš njegovati ljubav za to Srce, tako 
potpuno u jedinstvu s mojim.« 


»Ova moja želja slijedi iz onoga što sam ostvario na Kalvariji. 
Kad sam Ivana predao svojoj Majci kao njezina sina, nisam 
li cijeli svijet predao njezinu Prežalosnom i Bezgrešnom 
Srcu?« 


»Moja je želja da se ova slika, vođena mojom rukom, nadaleko 
proširi, zajedno sa zazivom. Kad god bude čašćena, moje će 
se milosrđe i moja ljubav očitovati te će pogled na naša 
Srca, ranjena istom ranom, ohrabriti plašljive i slabe duše 
da se vrate svojoj dužnosti.« 


Gospodin od Berthe traži da se svijet i Crkva i svaki vjernik 
osobno posveti Prežalosnom i Bezgrešnom Srcu Marijinu 
a preko njega Srcu Isusovu. 


Djelo posvete šire »Učenici Srca Marijina«, 


pavlinski samostan Svetice (Ozalj) 


MOLITVA POSVETE 


Srce Isusovo, kopljem probodeno, koje 
nas toliko ljubiš i koje nas toliko želiš 
spasiti, učini da te zauzvrat ljubim i 
da ti budem vjeran. Zbog toga, o moj 
predobri Spasitelju, dolazim se posvetiti 
Prežalosnom i Bezgrešnom Srcu tvoje 
ljubljene Majke. 


Da, sveta Majko Božja, posvećujem se 
tebi u potpunosti i zauvijek, povjeravam 
se (ovu obitelj) tvojemu Prežalosnom i 
Bezgrešnom Srcu, da me nadahnjuje i 
vodi u ljubavi i zahvalnosti, kako gdje 
želi. Učini da se moje srce više ne gubi, 
nego da uvijek izgara u vatri tvojeg Srca, 
kako bi se iznad svega predalo ljubavi i 
služenju tvojemu Božanskom Sinu. 


O vi, Dva Sveta Srca Isusa i Marije, koja 
ste uvijek bila sjedinjena da izvršite 
naše otkupljenje, spasite me, spasite 
nas, spasite Crkvu i našu domovinu i 
učinite moje srce po Srcima vašim. Amen. 


(Službena molitva posvete iz vremena života B. Petit) 


www.svetice.com 


ucenicisrca Qgmail.com 


POSVETA PREŽALOSNOM I BEZGREŠNOM SRCU MARIJINU 


Majka Božja 
sličnu onoj 

prod 
svih 


poručuje Berthe: »Pogledaj ranu mojeg Srca, 

.. NOJ mojeg Sina, i rijeku milosti koja je spremna 
rijeti iz njega...« I Gospa joj je pokazala mnoštvo ljudi 
raSa i boja: bolesnih i nemoćnih. Svi su molili ispruženih 
ruku. Neki su ozdravljali, drugi su padali na koljena, odjednom 
obraćeni. Bilo je to kao obnova svijeta. Isus objašnjava: »U 
njezinu suotkupiteljstvu leži dragocjenost moje Majke i zbog 
toga tražim da se zaziv koji sam zahtijevao odobri i proširi 
po cijeloj Crkvi. Već je zadobio mnoge milosti. Zadobit će 
ih još i više kada Crkva bude uzdignuta, a svijet obnovljen 
po posveti Prežalosnom i Bezgrešnom Srcu moje Majke.« 
»Dakle vrijeme je i moja je želja da se narodi okrenu Preža- 
losnom i Bezgrešnom Srcu Marijinu. Neka se jedinstven krik 
uzdigne iz svake duše: 'Prežalosno i Bezgrešno Srce Marijino, 
moli za nas!' Neka ta molitva, koju vam moja ljubav otkriva 
kao najviše utočište, bude odobrena i 
neka joj se daju povlastice, ne samo 
djelomično i samo za dio mojeg stada, 
već za cijeli svemir, da se može proširiti 
kao dah iscjeljenja i pročišćenja koje 
će ublažiti moj gnjev.« 


Gospodin je zahtijevao: »Srca se mora- 
ju promijeniti. To će se ostvariti samo 
ako se pobožnost bude svuda razgla- 
šavala, objašnjavala, propovijedala i 
preporučivala.« 


Nadalje: »Sigurnost tvoje zemlje, unu- 
tarnji mir i pouzdanje moje Crkve 
oživjet će širenjem pobožnosti i po- 
svete koju želim da bi Prežalosno i 
Bezgrešno Srce moje Majke, u svemu 
sjedinjeno s mojim Srcem, bilo ljub- 
ljeno i slavljeno. Izbavljenje će tako 
biti djelo naših Srdaca, trijumf naše 
ljubavi za ljude kojima će ta posveta 
udijeliti pouzdanje u skladu s mojim 
obećanjima.« 


Također: »Pouzdanom posvetom mojoj 
Majci ojačat će i ispuniti se pobobožnost 
mojemu Srcu. Ta pobožnost, ta posveta 
bit će, u skladu s mojim obećanjem, 
obnova za moju Crkvu, koja je prečesto 
kolebljiva; nova snaga za kršćanstvo, izvor milosnih znakova 
za duše, koje će tako biti dublje ispunjene ljubavlju i 
pouzdanjem. Jasno svjetlo, koje će utjecanjem mojoj Majci 
biti dano, donijet će iznad svega obraćenje mnoštva zalutalih 
i grešnih duša: sućut Prežalosnog i Bezgrešnog Srca moje 
Majke preklinjat će moje Srce milost za njih.« 


»Pobožnost njezinu Srcu sjedinjenu s mojim Srcem donijet 
će mir, taj istinski mir, tako često zazivan, a tako slabo 
zaslužen.« 


POSVETIMO DAKLE SEBE I SVOJE OBITELJI SRCU ISUSOVU 
PO SRCU MARIJINU. UČINIMO TO SVOJIM RIJEČIMA ILI 
NEKOM MOLITVOM POSVETE, PRED OVOM BLAGOSLOV- 
LJENOM SLIKOM. ČESTO PONAVLJAJMO ZAZIVE. OBNAV- 
LJAJMO POSVETU! VRŠIMO POBOŽNOST PET PRVIH 
SUBOTA U MJESECU I UPOZNAJMO SE S DUHOVNOSCU 
PROIZAŠLOM IZ FATIMSKIH UKAZANJA MAJKE BOŽJE. 


Prije posvete je ponajbolje moliti neku devetnicu te primiti 
sakramente ispovijedi i pričesti. 


Slika s naslovnice: Iris Mihatov Miočić. 
Ova pobožnost ima potrebne crkvene dozvole. 


